PPS ออกหุ้นกู้ 200 ลบ. ชูดบ. 7.5% ขายสถาบัน-รายใหญ่ 22-24 ก.พ.นี้
PPS ออกหุ้นกู้ 200 ลบ. อายุเกือบ 1 ปี ชูดอกเบี้ย 7.5% ต่อปี เสนอขายสถาบัน-รายใหญ่ 22-24 ก.พ.65 นำเงินชำระคืนหุ้นกู้ครบกำหนดในเดือนก.พ.65
PPS ออกหุ้นกู้ 200 ลบ. อายุเกือบ 1 ปี ชูดอกเบี้ย 7.5% ต่อปี เสนอขายสถาบัน-รายใหญ่ 22-24 ก.พ.65 นำเงินชำระคืนหุ้นกู้ครบกำหนดในเดือนก.พ.65
8 ก.พ. 2565

บริษัท โปรเจค แพลนนิ่ง เซอร์วิส จำกัด (มหาชน) หรือ PPS ระบุว่า บริษัทฯ ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันบางส่วนของบริษัท ครั้งที่ 1/2565 มูลค่าไม่เกิน 200 ล้านบาท อายุ 1 ปี 11 เดือน 29 วัน อัตราดอกเบี้ยคงที่ร้อยละ 7.50 ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ในวันที่ 22-24 กุมภาพันธ์ 2565 ผ่านบล.เคทีบีเอสที ซึ่งเป็นผู้จัดการการจัดจำหน่ายหุ้นกู้ครั้งนี้
โดยบริษัทจะนำเงินที่ได้จากการเสนอขายหุ้นกู้ครั้งนี้เพื่อใช้ชำระคืนหุ้นกู้ ที่จะครบกำหนดในเดือนกุมภาพันธ์ 2565 จำนวน 200 ล้านบาท
ทั้งนี้ บริษัทไม่มีการจัดอันดับความน่าเชื่อถือของหุ้นกู้